靖國神社

靖國神社，處日本國東京都千代田區九段北。主祀戰歿士卒。不隸神社本廳。明治二年夏六月二十九日立。初稱東京招魂社。靖國者，典出《春秋左傳》僖公二十三年秋令尹子文云「吾以靖國也。」 祀 從祀者，凡幕末以來內外殉國者皆是。稱英靈，所由蓋藤田東湖和南宋文天祥《正氣歌》英靈不泯之句也。平成十六年，計二百四十六萬六千五百三十二人。尤以太平洋戰爭爲眾。次中日戰爭。例祭在春四月二十一日，二十三日罷。是爲春季例大祭。秋十月十七日行秋季例大祭，二十日罷。夏七月十三日行御靈祭。每歲八月十五日例無祀，然好事者雲集。或謁社，或聲討。諸國亦由是不寧。遂有靖國神社之議。